Alexander Killingberg

Alexander Killingberg (født 24. november 1989 i Leksvik) er en norsk journalist og tidligere avisredaktør. Fra høsten 2019 er han økonomijournalist i Adresseavisen.

Killingberg ble i mai 2014 redaktør i lokalavisa Fosna-Folket, etter å ha jobbet som nyhetsjournalist i Adresseavisen i fem år.

Han har mottatt flere priser i journalistikk. Sammen med Pål E. Solberg ble han i 2014 tildelt Polaris Medias hovedpris for artikkelserien «Livet etter drapsdommen». Sammen med journalistene Skjalg Ledang og Snorre Berg vant Killingberg og Fosna-Folket kategorien «lokaljournalistikk» under utdelingen av Den trønderske journalistprisen på Hellkonferansen i Stjørdal i 2015.

På Hellkonferansen i 2017 vant Killingberg sammen med journalistene Skjalg Ledang og Knut Inge Blix Furuseth på nytt en pris i kategorien «lokaljournalistikk» for arbeidet med artikkelen «Den hemmelige millionavtalen». Trioen vant senere samme år Polaris Medias nyhetspris i kategorien «liten avis» for det samme prosjektet.

 Referanser 

Kategori:Norske redaktører